Esmakordselt ametisse asunud professorite inauguratsiooniloengud on traditsiooniks paljudes maailma ülikoolides. Piduliku inauguratsiooniloengu eesmärk on anda ülikooli uuele professorile võimalus tutvustada ennast, oma eriala ja eesmärke kolleegidele, üliõpilastele, samuti avalikkusele väljastpoolt ülikooli. Professor peab inauguratsiooniloengu oma esimese tööaasta jooksul. Lauri  Mälksoo loeng "Vene-Gruusia sõda 2008. aastal ja rahvusvaheline õigus" on professorite inauguratsiooniloengute sarja teine loeng Tartu Ülikoolis.